افتتحات كلية الآداب والعلوم الإنسانية بنمسيك فكازا، اليوم الاثنين، الدورة 32 للمهرجان الدولي للمسرح الجامعي، اللي غتكون عن بعد، وغتستمر حتى ل27 دجنبر 2020، تحت شعار “المسرح والحلم”. فهذ الصدد، قال عميد كلية الآداب بنمسيك، ومدير المهرجان، عبد القادر كنكاي، فندوة صحافية افتراضية، أن المهرجان غيحافظ على استمرارية نشاطو رغم جايحة كورونا، وهذ الدورة متميزة وغتكون نوعية فبرنامجها، على الرغم من الإجراءات الاحترازية اللي كاينة واللي فرضات عليها تكون افتراضية. وتابع أن مدينة الدار البيضاء اعتادت تحتفي بعرس مسرحها الجامعي مع إطلالة الصيف وانتهاء الموسم الجامعي، بدء من سنة 1988 لكن ومع الظروف الاحترازية التي يعيشها العالم حاليا أجلت الدورة 32 حتى لدابا. واعتبر كنكاي أن هذ المهرجان كيشكل فرصة لخلق فضاء للتكوين واللقاء والتعارف بين شباب العالم، ويكون صلة وصل بين الفنانين والمبدعين ومحبي الفرجة المسرحية فكل بقاع العالم، فجو من الانفتاح والتسامح والتعايش بين الثقافات والديانات. من جهتو، قال فتاح الدويري، المدير الفني للمهرجان، ان هذ الدورة غيشاركو فيها كل القارات، بحيث غتشارك كل من المكسيك وفرنسا ولبنان وتونس وفلسطين وسوريا والساحل العاج وكوريا الجنوبية وإيران وألمانيا واليونان، وهذشي بالإضفة للمسرح المغربي اللي غيكون حاضر بقوة، وهكذا غاتلقى جميع الثقافات. وزاد أن هذ الدورة تتضمن كذلك محترفات تكوينية، وموائد مستديرة وندوات لتلقين المسرح للشباب، وغينفتح المهرجان على مختلف الجامعات العالمية. 
كيتعتبر فرصة للتعايش بين الشعوب والثقافات والديانات.. افتتاح الدورة 32 ديال المهرجان الدولي للمسرح الجامعي فبنمسيك بعدما كان تأجل بسباب كورونا